Hvis du ikke får blæren helt tømt eller
har en tendens til at vende tilbage til toilettet kort tid efter, at du har tisset
så kan du med fordel lade vandet ad flere omgange.
Du vil ofte kunne få lidt mere ud anden gang.
Metoden kaldes dobbelt eller tredobbelt vandladning og er ganske enkel.
Sid eller stå afslappet med et godt fodfæste.
Lad vandet to til tre gange med få minutters mellemrum.
Giv dig god tid.
Rejs dig fra toilettet og gå lidt omkring.
Du kan forlade badeværelset mellem vandladningerne.
Spænd kraftigt sammen i bækkenbunden når du er færdig med at tisse.
Du kan også stryge med hånden under din pung
for at få det sidste tis med ud.
Det er især vigtigt at praktisere denne teknik om morgenen samt ved sengetid.
Blæren skal vænne sig til det, så hver forberedt på
at der måske ikke kommer urin ud de første gange.
Men fortsæt endelig.
Hvis teknikken ikke hjælper
skal du henvende dig til lægen for at få undersøgt din prostata.